السلام عليكم و رحمة الله و بركاته
ايكلبي لاتشتكي الشكوة ابد متفيد
والراح ماضن يجي الراح راح ابعيد
كافي ياكلبي الملامة كول من عندي اشتريد
انسة النساك ابيوم اتفكر ابحبة سعيد
مو اكلك ياعنيد
هذا ابدا مايفيد
مو اكلك هذا خنجر بدة ايكطع باالوريد
كافي ياكلبي الملامة وامشي دور من جديد
كافي ياكلبي الملامة وكافي ياكلبي العتاب
ابد مايرجع حبيبك لان طوول باالغياب
شيبت وانتة الزغير بعدك ابعمر الشباب
ياكلب كول اشجرالك تسمع ابحجيي الاجناب
فكرت مرة ابنصيحة ورحت وادوور احباب
هواي تلكة احباب حلوة ابد ماترضة ابعتاب
هواي تلكة اكلوب حلوة هية من تشفي الصواب
وهذا جرحك ابد مايطيبة النساك وانتة كل هذا العذاب
والي يسمع هاي قصتك اباسمك اياالف كتاب
انسة ياكلبي النساك
ولاتضن ولفك هواك
ولو صدك هوة يحبك مايتركك باالهلاك
ولو يفكر بيك مرة من كبل خلة واجاك
انسة ياكلبي اليكرهك يل حسبتة انتة ملاك
بس حبيبك طلع عكرب يلدغك خلة وجفاك
امشي دوور شوف غيرةتلكة ولف الما نساك
يكضي احلة اسنين عمرة ايعيش بس هوة وياك
ومايفكر مرة يغدر وفنة لومرة نساك
ومايبيعك مرة يكدر يصير هوة الي اشتراك
واحلم اوياه اعلى كيفك ولاتفكر باالنساك
والنساك ايصير ذكرىومايمر اعلى ذكراك